কটন বিশ্ববিদ্যালয়ৰ ছাত্ৰ সমাজৰ 'ৰণহুংকাৰ' কাৰ্যসূচীলৈ পূর্ণ সমৰ্থন আগবঢ়াইছে পদপথৰ ব্যৱসায়ী সন্থা, অসমে।জাতিধ্বংসী নাগৰিকত্ব সংশোধনী বিধেয়কৰ বিৰোধিতাৰে শুকুৰবাৰে সমগ্ৰ মহানগৰীৰ লগতে ৰাজ্যৰ পদপথ ব্যৱসায়ীসকলে পুৱা পাঁচ বজাৰ পৰা সন্ধিয়া পাঁচ বজালৈ ১২ ঘন্টাৰ বাবে বন্ধ ৰাখিব নিজৰ দোকানসমূহ।এই কথা বৃহস্পতিবাৰে এখন সংবাদমেলৰ জৰিয়তে ঘোষণা কৰে পদপথৰ ব্যৱসায়ী সন্থা, অসমৰ সভাপতি নৰেন ৰাজবংশীয়ে।কটন বিশ্ববিদ্যালয়ৰ ৰজনীকান্ত বৰদলৈ ছাত্ৰ নিবাসত সম্বোধন কৰা সন্থাৰ সংবাদমেলখনত উপস্থিত থাকে সন্থাৰ অধিবক্তা কৃষ্ণা শৰ্মা, সাধাৰণ সম্পাদক চন্দন গোস্বামী।